Provsten i Hjørring Søndre Provsti undersøger i disse dage muligheden for bryde kirken ned og flytte den til Frilandsmuseet ved København. Målet er at redde kirken, inden den skrider i havet. - Men Mårup Kirke kunne også være interessant for os, for vi mangler en kirke. Godt nok er vi et købstadsmuseum, men da Mårup Kirke ikke ligner en typisk landsbykirke, kunne jeg godt forestille mig den hos os. Vi vil meget gerne have den tilbudt, og så vil vi undersøge sagen, siger publikumschef Trine Elkjær fra Den Gamle By. Debatten om Mårup Kirke er blusset op igen efter et jordskred i december, der betyder, at kirken nu kun er ni meter fra kanten. Nogen vil bevare kirken, hvor den er, mens andre vil have den flyttet. Trine Elkjær så helst, at den kom på museum. Kirken har formelt været lukket i 80 år og ejes nu af Skov- og Naturstyrelsen.

Opsummering:
Nu viser også Den Gamle By i Århus interesse for at blive Mårup Kirkes nye hjemsted. Det oplyser P4 Nordjylland.